cyanic-selkie/wikianc huggingface dataset:
Moriafjellet
Diskusjon og spekulasjon
Det er en debatt om de to referansene i de nevnte bøkene er korrekt oversatt som samme ord da framstillingen i Septuaginta har en annen ordlyd. I det første tilfellet, Første Mosebok, nevnes ikke stedsnavnet, og i det andre tilfellet, Andre Krønikebok, er stedet nevnt som Amoria. Første Mosebok peker på det «sted som Gud viste ham» og det er ikke mulig å identifisere stedet fra denne teksten alene. Den senere forfatteren av Andre Krønikebok benytter navnet Moria/Amoria på det stedet hvor Salomos tempel ble bygd, noe som er en mulig tilknytning til stedet for Isaks offer, lenge etter at hendelsen skjedde, men indikerer intet særskilt fjell.
En del tolkninger av de bibelske avsnittene som angår Melkisedek (konge og prest i Salem, som senere ble til Jerusalem), kan indikere at Jerusalem allerede var en by med prest på Abrahams tid, og det er usannsynlig at det ble grunnlagt etter dette på det stedet hvor Abraham forsøkte å ofre sin sønn i villmarken. Det syn at Salem viser til Jerusalem og ikke «i fred» (shalome, shelomo), har vært hyppig diskutert blant kristne som jøder. Som konsekvens av disse tradisjonene har den rabbinske litteraturen teoretisert at navnet var et lingvistisk forvanskning av en referanse til tempelet i Jerusalem, og antyder oversettelser som «lærested» (referanse til at sanhedrin møttes der), «fryktens sted» (referanse til den antatte frykt at ikkejøder skulle ha tempelet), «stedet for myrra» (referanse til krydderet som ble brent som røkelse). Targum Pseudo-Jonatan har tolket navnet som tilbedelsens land mens samaritanske Targum anser at det er visjonens land.
En del forskere har forsøkt identifisere stedet med Moreh, en lokalisering i nærheten av Sikem hvor Abraham bygde et alter, i henhold til Første Mosebok. Et antall forskere mener at Moria viser til en høyde i nærheten av Sikem, noe som støtter den samaritanske overbevisningen at ofringen av Isak skjedde på fjellet Gerisim, et sted ikke langt fra Sikem.
De fleste moderne bibelforskere har imidlertid vurdert navnet som en referanse til amorittene (et semittisk folkeslag i oldtidens Syria), hvor forbokstaven a via aphesis; navnet er således tolket i betydningen landet til amorittene. Det er også i overensstemmelse med bibelteksten slik den opptrer i Peshitta (standardversjonen av Bibelen på gammelsyrisk) hvor ofringen av Isak skjer i landet til amorittene, og i Septuaginta hvor Andre Krønikebok viser til stedet som Ἀμωρία, Amōriā. Det vil gi det samme etymologiske rotord som Hamor, et personnavn i fortellingen i Første Mosebok 34 som angår Sikem. Stedet har da intet tilknytning til Jerusalem.
Hugh Neff
Hugh Neff (født i Tennessee, USA) er en amerikansk hundekjører fra Nenana, Alaska, USA.
Biografi
Neff vokste opp i Evanston, Illinois som er en by ved Michigansjøen. Han flyttet til Alaska i 1995, og startet med hundekjøring samme år. Han debuterte i Yukon Quest i 2000 som nummer 13. Totalt har han deltatt seks ganger i dette løpet, og hans beste plassering er nummer 3 i 2005.
I 2004 debuterte han i Iditarod med en 22.-plass, og ble med den plasseringen Beste førstegangskjører dette året. Totalt har han deltatt 3 ganger i verdens lengste hundesledeløp, og hans beste plassering er fra 2006 da han ble nummer 21.
Hugh Neff jobber som turistguide i tillegg til hundekjøring.
Nordahl Grieg videregående skole
Nordahl Grieg videregående skole er en fylkeskommunal videregående skole i Ytrebygda bydel i Bergen, grunnlagt i 2010. Skolens navn er til minne og ære for dikteren og journalisten Nordahl Grieg (1902–1943).
Skolen har ansvar for undervisning i sosiale og medisinske institusjoner (SMI-skolen), og har en egen avdeling for elever med spesielle behov og utfordringer knyttet til nedsatt hørsel, en såkalt knutepunktskole. Skolen tilbyr tegnspråk som 2. fremmedspråk som den eneste i fylket.
Skolen har inngått en intensjonsavtale med Universitetet i Bergen om å være praksisskole for forskning, og med NHO i forhold til å ha et utstrakt samarbeid med næringslivet i Bergen. Skolen skal ha fokus på innovasjon, forskning og teknologi.
Skolebygget er på 15,000 kvadratmeter, og rommer blant annet auditorier, idrettshall, kantine, bibliotek og et stort læringstorg midt i bygningen, samt et fellesareal til kreativt bruk for forskning og teknologi på tvers av utdanningsprogrammene.
Utdanningstilbud
Vedtatt utdanningstilbud for skoleåret 2023–2024:
Skolen tilbyr også helse- og oppvekstfag med studiekompetanse på 3 år.
Studieretningen Service og samferdsel ble flyttet til Stend høsten 2016.
Liste over jordskjelv
Nedenfor er en liste over jordskjelv som har vært svært kraftige eller forårsaket store menneskelige eller materielle tap. Styrken er angitt i forhold til Richters skala som ble utviklet av Charles Francis Richter i 1935. Den angitte styrken før den tid er altså anslag, og derfor usikker.
Informasjon
Etymologi
Ordet informasjon kommer fra det latinske verbet informare, som er en bøyningsform av informo («inn i en form»). Informo betød opprinnelig jeg former eller støper i materiell forstand, men kunne også bety å forme ideer eller å forme menneskers sinn og tanker, f eks gjennom instruksjon og utdanning. Det er antagelig denne overførte betydningen som er opphav til det moderne ordet informasjon.
Historikk
I neolittisk tid brukte man knuter i snorer og hakkmerker i ben for å registrere informasjon.
Omtrent år 8,000 f.Kr. begynte aziliere i Sør-Frankrike å male symboler bestående av kruseduller, linjer og klatter på sten. Rundt år 5,500 f.Kr. hadde Vinča-kulturen i Sørøst-Europa 210 symboler som de hadde ristet inn i våt leire.
Den generelle informasjonsdefinisjonen
Ifølge den generelle informasjonsdefinisjonen («General Definition of Information», GDI), består informasjon av velformede data som gir mening. Litt forenklet kan vi si at informasjon = data + mening.
Denne generelle informasjonsdefinisjonen består av tre ledd, som vektlegges ulikt i forskjellige fag:
Informasjon som data
Informasjonsbegrepet i fag som fysikk og informasjonsteori legger vekt på informasjon som materielt fenomen og ser typisk bort fra dataenes velformethet og mening. Dette svarer til det første leddet i den generelle informasjonsdefinisjonen. To klassiske definisjoner av informasjon, som begge svarer til dette synet på informasjon, er:
Informasjonsbegrepet i informasjonsteori
Claude Shannon publiserte i 1948 en vitenskapelig artikkel som het A mathematical theory of communication. Denne artikkelen la grunnlaget for det som siden har blitt kalt informasjonsteori. Informasjonsteorien legger ikke vekt på om dataene som overføres en velformede eller gir mening. Informasjonsbegrepet i informasjonsteori tar dermed bare hensyn til det første leddet i den generelle informasjonsdefinisjonen.
Denne tankegangen brukes til å programmere tilstandsmaskiner (fra engelsk Finite State Machine (FSM)). Disse benyttes i telekommunikasjonssystemer hvor all utveksling av informasjon skjer som signaler mellom uavhengige prosesser. Disse signalene er vanligvis implementert som meldinger. Prosessene befinner seg alltid i en av et antall forhåndsprogramerte tilstander, og tilstanden i mottaksøyeblikket er avgjørende for hvordan informasjonen skal tolkes. Signalet (informasjonen) kan derfor ignoreres helt, godtas, og i blant også forårsake en tilstandsendring som igjen kan medføre at prosessen deretter kun aksepterer et helt nytt sett av signaler.
Batesons definisjon av informasjon som en forskjell som gjør forskjell er i tråd med dette informasjonsbegrepet.
Informasjonsbegrepet i fysikk
I fysikken betrakter man i noen sammenhenger informasjon som det motsatte av entropi, eller som negativ entropi.
Informasjonsbegrepet i biologi
Informasjonsbegrepet i genetikk baserer seg på at dataene i DNA- og RNA-molekyler er kodet på bestemte måter som sekvenser av nukleotider.
Sanseinntrykk kan også forstås som informasjon. Når en organisme med et nervesystem registrerer sanseinntrykk oversettes disse til elektriske impulser (korte elektrisk strømmer) som går gjennom i nevroner (eller nerveceller). Ved overføring av nevrotransmittere, en gruppe kjemiske forbindelser, kan de elektriske impulsene i sin tur kan lede til - eller bidra til å forhindre - elektriske impulser i andre nærliggende nevroner. At dataene er velformede betyr her blant annet at de elektriske spenningene i nevronene holder bestemte nivå, at impulsene de løser har bestemte varigheter og at de kjemiske stoffene som overføres mellom nevronene er av bestemte typer.
Informasjon som meningsfulle og velformede data
Informasjonsvitenskap, medievitenskap og andre samfunnsvitenskapelige og humanistiske fag studerer blant annet hvordan velformede og meningsfulle data kan gi kunnskap og brukes til påvirkning. Dette er den vanligste bruken av ordet informasjon i dagligtalen og svarer til alle tre leddene i den generelle informasjonsdefinisjonen.
Informasjonsbegrepet i informasjonsvitenskap
Informasjon er et sentralt begrep i informasjonsvitenskap og informasjonssystemer, hvor man gjerne skiller mellom data, informasjon og kunnskap. For eksempel kan følgende definisjoner brukes:
Informasjonsvitenskapelige definisjoner av informasjon ligger gjerne nær opptil den generelle informasjonsdefinisjonen, mens det som informasjonsvitere kaller data svarer til de to første leddene i denne definisjonen.
Informasjonsbegrepet i medievitenskap
I medievitenskap er informasjonsbegrepet knyttet til menneskelig kommunikasjon, der et budskap overføres fra en avsender A til en mottaker B. Budskapet kan være enten intendert (eller bevisst) eller ubevisst (f eks kroppsspråk) fra senderen A sin side, og et intendert budskap kan være enten sant eller usant. Buskapet kan føre til at mottageren B får ny kunnskap, eller budskapet kan feiltolkes eller ignoreres. Støy i kanalen som buskapet sendes gjennom kan påvirke utfallet av kommunikasjonen. Språket som benyttes i meldingen (det vil si reglene for velformethet og mening) er også viktig for mottakeren.
Typer av informasjon
Det finnes en rekke måter å kategorisere informasjon på. De er alle nyttige for å avklare de ulike informasjonsbegrepene ytterligere:
Attributiv og predikativ informasjon
Det er nyttig å først skille mellom to måter å snakke om informasjon på, her med genetisk informasjon brukt som eksempel. Her snakker vi mest om det siste.
Digital informasjon og binærdata
Når vi snakker om «digitale data» tar vi det vanligvis for gitt at dataene er både digitale og binære, selv om digitale data strengt tatt kan representeres i andre tallsystem enn det binære.
Semantisk og instruerende intensjonell informasjon
Intensjonell informasjon kan være enten semantisk eller instruerende.
Instruerende og rå miljøinformasjon
Miljøinformasjon kan være enten instruerende eller rå:
Semantisk informasjon
Semantisk informasjon må ha en intelligent avsender, men avsenderen behøver ikke å være kjent eller tilgjengelig for mottageren. For eksempel overfører de mange tusen leirtavlene som er funnet fra oldtidens Mesopotamia informasjon til oss i dag selv om avsenderne i dag er ukjente og skriftsystemet de benyttet i flere tusen år var glemt.
Semantisk informasjon behøver imidlertid ikke å ha en intelligent mottager. For eksempel inneholder gullplatene ombord på Voyager-romsondene informasjon, selv om vi ikke vet om de noensinne vil nå frem til en mottager.
Mob Rules
Mob Rules er Black Sabbath sitt tiende studioalbum.
Informasjon
Semantisk informasjon
Senderen og mottageren av semantisk informasjon kan være mennesker eller andre levende vesener med en viss intelligens. Det er uenighet om intelligente maskiner også kan sende eller motta semantisk informasjon. Dette problemet er nært knyttet til spørsmålet om maskiner kan være intelligente, og dermed besitte kunnskap, eller om de bare kan simulere intelligens og kunnskap.
Pave (andre betydninger)
Pave har flere betydninger:
Mob Rules
Albumet ble utgitt i 1981 etter suksessalbumet Heaven and Hell. En annen innspilling av tittelsporet kan bli funnet i den animerte filmen Heavy Metal. Albumet Live Evil ble spilt inn på turneen for dette albumet. Tekstene er mørke, noe som merkes lett på spor som «Sign of the Southern Cross» og «Falling Off the Edge of the World». Ny-versjonen av albumet ble utgitt to ganger, av Castle Records i 1996, og av Sanctuary Records i 2004. Disse ble bare utgitt i England, og har ikke blitt utgitt noen andre steder.
Informasjon
Miljøinformasjon
Alternativt kan vi si at miljøinformasjon må ha en dekoder. For semantisk miljøinformasjon må dekoderen for være et menneske eller en intelligent agent.
Egenskaper ved semantisk informasjon
Til sammen gjør disse egenskapene at arbeid med og omsetting av informasjon på noen måter er fundamentalt annerledes enn arbeid med og omsetting av materielle produkter og tjenester. De er dermed en viktig del av grunnlaget for informasjonssamfunnet.
Mob Rules
Dette var det første albumet med Vinny Appice på slagverk, som erstattet Bill Ward på turneen etter utgivelsen av Heaven and Hell. Det går rykter om at coverkunsten for dette albumet, laget av Greg Hildebrandt, inneholder en nesten usynlig tekst hvor det står «Kill Ozzy». Teksten skal visstnok vise seg nederst på coveret, på bakken, skrevet i mørkerød farge. Kunsten var ikke laget for albumet, og Hildebrandt selv sier at det må være en tilfeldighet.
Mike McCready
Mike McCready (født 5. april 1965) en amerikansk musiker, som er best kjent som gitarist i bandet Pearl Jam.
McCready, som var inspirert av artister som Jimi Hendrix og Stevie Ray Vaughan, begynte å spille gitar i 11-årsalderen. På 80-tallet var han med i et par mindre kjente band, men han hadde klippet håret og lagt gitaren på hylla da han ble kjent med Mother Love Bone-gitarist Stone Gossard omkring 1989. De fant tonen sammen, og noen måneder senere – etter at Mother Love Bone hadde blitt oppløst under tragiske omstendigheter – ble han forespurt om å bli med i Gossards nye band, og takket ja. Dette bandet fikk senere navnet Pearl Jam, og ble et av verdens mest populære band på 90-tallet.
I tillegg til Pearl Jam, har McCready også vært med i grunge-supergruppa Mad Season sammen med blant andre Alice in Chains-vokalist Layne Staley og Screaming Trees-vokalist Mark Lanegan. Han deltok også på noen av låtene til Temple of the Dog.
František Čapek
František Čapek (født 24. oktober 1914 i Branice, død 31. januar 2008) var en tsjekkisk padler som deltok i de olympiske leker 1948 i London.
Čapek ble olympisk mester i padling i Sommer-OL 1948 i London. Han vant C-1 10000 meter foran amerikanske Frank Havens og Norman Lane fra Canada.
Andy Cunningham
Andy Cunningham (født 30. januar 1890, død 1973) var en skotsk fotballspiller og trener. Hans posisjon var spiss.
Spillerkarriere
Cunningham startet karrieren i Kilmarnock, før han dro videre til Glasgow Rangers i 1915. Han debuterte for Rangers i 1-0-tapet mot Partick Thistle 5. april 1915. I sin første sesong på Ibrox fikk han fem kamper.
Cunningham ble brukt en gang i blant av manager William Wilton, før han etablerte seg på laget i 1918/19-sesongen. Totalt fikk han 389 kamper og 182 mål for Rangers. Han vant syv ligatitler og spilte i den berømte cupfinalen i 1928, da Rangers slo Celtic 4-0. Med det vant Rangers sin første cuptittel på 25 år.
Trenerkarriere
Han startet karrieren som spillende manager, og i det han la opp ble han den første fulltidsmanageren noensinne i klubben. Teknisk sett var hans forgjenger, Frank Watt, klubbens første manager, men han hadde ingen kontroll over laguttaket.
I 1932 førte han laget sitt til topps i FA-cupen. Arsenal ble slått 2-1 i finalen. Likevel rykket klubben ned til 2. divisjon mens han var i klubben, og i 1935 trakk Cunningham seg. Han var en delvis suksess i Newcastle, med 105 seire på 251 kamper.
Cunningham var dessuten skotsk landslagsspiller. Han fikk 12 kamper og scoret fem mål for. Av de 12 kampene, tapte Cunningham bare én.
Etter perioden i Newcastle, returnerte han til Skottland, hvor han tok over Dundee i årene 1937-40. Etter 2. verdenskrig ble han sportsjournalist.
Roger Christian (låtskriver)
Roger «Hot Dog Rog» Christian (født 3. juli 1934, død 11. juli 1991) var en amerikansk låtskriver og disc jockey. Sammen med Brian Wilson skrev han sanger for The Beach Boys, blant andre «Ballad of Ole' Betsy», «Car Crazy Cutie», «Cherry, Cherry Coupe», «Don't Worry Baby», «In the Parkin' Lot», «Little Deuce Coupe», «No-Go Showboat», «Shut Down» og «Spirit of America».
Han skrev også sanger til duoen Jan and Dean, inkludert «Dead Man's Curve», «The Little Old Lady from Pasadena», «Sidewalk Surfin», «Drag City», «Honolulu Lulu» og «You Really Know How to Hurt a Guy». Sammen med Gary Usher skrev han også sanger til filmer som Beach Party, Muscle Beach Party, Bikini Beach, Ride the Wild Surf, Beach Blanket Bingo, Ski Party, Beach Ball og Catalina Caper, samt tre låter for «kongen av surf-gitar» Dick Dale.
Christian var også en radiopersonalitet og disc jockey på 1960- og 1970-tallet, først i Buffalo i New York og senere hos flere lokale radiostasjoner i Los Angeles. Han led av periodiske depresjoner, og begikk selvmord i 1991.
Våler batteri
Våler batteri var ett av fire luftvernsanlegg rundt Oslo som var basert på rakettsystemet Nike. Arbeidet med anlegget tok til i 1958. Anlegget ble operativt i 1960 og nedlagt i 1990.
Våler batteri var anlagt ved riksvei 121 i Våler i Østfold og var mer kompakt enn øvrige i bataljonen. Radarområdet (B-området) lå ved Gylderåsen, mens utskytningssområdet lå lenger mot sørøst.
Fra 1992 til 1994 ble forlegningsområdet Kaspertomta brukt som flyktningemottak. Gjenåpnet som transittmottak for flyktninger i 2008.
Både utskytningsområdet og radarområdet er solgt til private.
Serie A 1950–1951
Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Aaron Pierce
Aaron Pierce er en fiktiv karakter i den amerikanske TV-serien «24», spilt av Glenn Morshower. Pierce er Secret Service–agent og har ansvar for å beskytte presidenten i USA. Under David Palmers tid som president, utviklet de et godt venneforhold. Aaron har jobbet som presidentens livvakt siden Ronald Reagans andre periode, og er en av de som har lengst og mest trofast tjeneste i landet.
Han er også den eneste i tillegg til Jack Bauer som har vært med i de 7 første sesongene av serien. Sesong 8 er den eneste sesongen karakteren ikke har deltatt, og deltok heller ikke i den 12-episoders mini-serien ved navn 24: Live Another Day.
Rose (andre betydninger)
Rose kan vise til
I populærkultur:
Steder:
Personer:
I fiksjon:
Olav Eidsvik
Olav Eidsvik (født 10. januar 1904 på Skatval, død 23. oktober 1997 i Bergen) var en norsk ingeniør innen kjøleteknikk.
Han vokste opp på Nordre Vinnan på Skatval som sønn av gårdbruker, fanejunker og ordfører Karl Eidsvik og hustru Klara Olsdatter Vinge. Blant hans søsken var Karl Eidsvik (1904–1997), som også ble ordfører. Olav Eidsvik giftet seg i 1935 med Gudrun Støre-Olsen, datter av stasjonsmester Peder Olsen og hustru Valborg Støre (niese av Paul Edvart Støre) på Melhus.
Han tok artium som privatist i 1924 og eksamen ved maskinlinjen ved NTH i 1930. Han var deretter stipendiat ved det kjøletekniske instituttet ved Den tekniske høyskolen i Karlsruhe. I 1933 ble han fryserikonsulent i Fiskeridirektoratet i Bergen. Fra 1953 til 1974 var han direktør for Fiskeridirektoratets bygnings- og maskintekniske avdeling. Eidsvik ble benyttet som kjøleteknisk konsulent for en rekke fiskeriindustrianlegg, isfabrikker, fryserier og frysebåter i inn- og utland. Han utførte også kjøletekniske oppdrag for FN, Norsk Utviklingshjelp og Indiafondet i Libya, Pakistan, Libanon og i Kerala i India.
Olav Eidsvik ble i 1977 utnevnt til ridder av 1. klasse av St. Olavs Orden.
Hurtigløp på skøyter under Vinter-OL 1984
Under Vinter-OL 1984 i Sarajevo ble det arrangert ni øvelser i hurtigløp på skøyter. Øvelsene ble arrangert på kunstisbanen i sportskomplekset Zetra.
Sibirintervensjonen
Sibirintervensjonen (russisk: Интервенция союзников в Сибири и на Дальнем Востоке; Intercentsija sojuznikov v Sibir i na Dalijem Vostoke; "Den allierte intervensjonen i Sibir og Det fjerne østen"; japansk: シベリア出兵; Shiberia Shuppei; engelsk: the Siberian Intervention; italiensk: Intervento in Siberia) eller Sibirekspedisjonen var de alliertes intervensjon i Primorskij kraj i 1918-22, som var en del av den allierte intervensjonen i den russiske borgerkrig, som hadde som mål å støtte Den hvite armé mot bolsjevikene og deres Røde armé.
Bakgrunn
Storbritannia og Frankrike besluttet seg for å intervenere militært i den russiske borgerkrig mot den bolsjevikiske regjeringen. De hadde da tre mål de ønsket å oppnå: å hindre at allierte krigsforsyninger i Russland falt i hendene på tyske eller bolsjevikiske styrker, redde den tsjekkoslovakiske legion på 50.000 mann, som var blitt fanget bak bolsjevikenes linjer og forsøkte nå å kjempe seg fram til Vladivostok langs den bolsjevikkontrollerte transsibirske jernbane, og sende den tilbake til fronten i Europa og å gjenopprette østfronten ved å innsette en hvit russisk regjering.
De allierte
Britene og franskmennene hadde få soldater de kunne avse, så de anmodet Amerikas forente stater om å sende soldater både til felttoget i Sibir og til felttoget i Nord-Russland. Amerikas forente staters president Woodrow Wilson sa seg enig i å sende 5000 amerikanske soldater til Nord-Russland og 10.000 til Øst-Sibir. Også Beiyangregjeringen i Republikken Kina sa seg enige i å hjelpe de allierte, og de sendte 2000 soldater i august 1918. Senere sendte de også en bataljon til Nord-Russland, og okkuperte Ytre Mongolia og Tuva. Også Canada (en britisk dominion), Kongedømmet Italia og de nylig opprettede Andre polske republikk sa seg villige til å sende soldater til Sibirfelttoget.
Japan
President Wilson spurte så japanerne i juli 1918 om å bidra med 7000 soldater til en internasjonal styrke på 25.000 mann. Etter en opphetet debatt i Riksdagen besluttet statsminister Terauchi Masatakes administrasjon seg for å sende 12.000 soldater, men under en uavhengig kommando. Generalstabssjef Yui Mistue hadde kommandoen over operasjonen, og en omfattende planlegging ble igangsatt. Den japanske styrken kom siden opp i 70.000 mann, langt mer enn de andre allierte styrkene til sammen.
Det allierte felttoget
Den allierte intervensjonen startet i august 1918. Japanerne inntok Vladivostok fra Mandsjuria, men på grunn av deres store styrke ble de andre allierte usikre på hva som var Japans intensjoner. 5. september sluttet den japanske fortroppen seg sammen med den tsjekkoslovakiske legion. Et par dager senere slo også den britiske, italienske og franske kontingenten seg sammen med tsjekkerne, og med håp om å gjenopprette østfronten bak Uralfjellene startet de å bevege seg vestover. Japanerne hadde derimot sine egne objektiver, og nektet å dra vest for Bajkalsjøen. Amerikanerne, ikke var sikre på hva som var Japans mål, ble også i igjen i øst og holdt oppsyn med den japanske styrken. Fram til november hadde japanerne okkupert alle byer i Primorskij kraj og i Sibir øst for Tsjita.
Fra og med sommeren 1918 støttet Japan deler av den hvite bevegelsen, og med japansk støtte tok hvite styrker ledet av Georgij Semjonov kontrollen over Transbajkal-regionen, hvor det ble opprettet en kortvarig hvit regjering.
Tilbaketrekningen
Etter første verdenskrig besluttet de allierte seg for å aktivt støtte de hvite, anti-bolsjevikiske styrkene i den russiske borgerkrigen. Mens japanerne fremdeles støttet Semjonov, var det admiral Aleksandr Koltsjaks regjering i Omsk som fikk støtte fra de allierte hærene. Etter at Koltsjaks regime brøt sammen sommeren 1919, etter at admiralen hadde blitt fanget og drept av RKKA.
Mellom februar og mai 1920 utspilte den såkalte Niolajevsk-hendelsen seg. Anarkisten Jakov Tripitsyn, som inngikk en løs allianse med bolsjevikene, hadde omringet den japansk-okkuperte byen Nikolajevsk-na-Amure, og siden japanerne innså at de var i undertall (med 350 soldater mot Tripitsyns 4000 partisaner), tillot de at Tripitsyns styrker tok seg inn i byen under forhandlingsflagg. Han begynte så å drepe hvite russere i byen, og japanerne gikk til angrep, men ble beseiret og overga seg. Som hevn drepte han de fleste japanerne (bare 122 sivile ble spart), og da en japansk redningsekspedisjon nærmet seg byen i mai, massakrerte Tripitsyn de gjenværende av de opprinnelig 350 japanske soldatene, 450 japanske sivile og 15.000 russiske sivile i byen, som så ble brent. Japan protesterte og forlangte erstatting fra bolsjevikmyndighetene i Moskva, som svarte med å henrette Tripitsyn, men japanerne mente dette ikke var nok, og brukte dette som unnskyldning til å okkupere den nordlige delen av Sakhalin, og ikke før i 1925 anerkjente de SSSR.
I juni 1920 trakk de gjenværende ikke-japanske allierte seg ut fra Vladivostok, samme år som den tsjekkoslovakiske legion ble evakuert. Japanerne bestemte seg derimot for å bli igjen, siden de fryktet at kommunismen spredte seg til områder så nær Japan og det japansk-kontrollerte Korea og Mandsjuria. I 1920 ble de likevel tvunget til å undertegne Gongota-avtalen for å kunne evakuere sine styrker fredelig ut av Transbajkalia. Dette betydde slutten på Semjonovs regime, som brøt sammen i september.
Amerikas forente stater var bekymret for om japanerne hadde planer om å annektere deler av Øst-Sibir, mens Japan egentlig helst ville beskytte seg mot russerne med en bufferstat. I Japan førte Sibir-intervensjonen til politiske stridigheter mellom hæren og regjeringa og mellom ulike klikker i hæren, noe som sto i kontrast mot enheten som hadde vært tilfellet under verdenskrigen. Omtrent 5000 japanske soldater ble drept eller døde av sykdom i Sibir, på en ekspedisjon som kostet over 900 millioner yen.
Tinea semifulvella
Tinea semifulvella er en liten sommerfugl som hører til familien ekte møll (Tineidae). I likhet med en del andre ekte møll er den knyttet til fugler, og larvene spiser ulike slags dødt animalsk materiale. Den kjennes lett fra de andre norske Tinea-artene på den gulrøde fargen på forvingene.
Levevis
I likhet med de fleste andre Tinea-artene er også denne arten knyttet til fuglereir, der larvene spiser dødt, animalsk materiale. De voksne møllene flyr fra juni til september.
Utbredelse
Den er utbredt over det meste av Europa. I Norge er den bare funnet langs kysten nord til Hordaland, men den er ikke sjelden der den finnes.
Hurtigløp på skøyter under Vinter-OL 1988 – 5000 meter herrer
5 000 meter herrer var en øvelse i hurtigløp på skøyter under Vinter-OL 1988 og ble avholdt på Olympic Oval i Calgary, Canada den 17. februar 1988.
38 utøvere fra 18 nasjoner deltok på distansen.
Rekorder
Dette var gjeldende verdens og olympisk rekord før Vinter-OL i 1988:
Følgende nye verdensrekorder og olympiske rekorder ble satt under konkurransen:
Svartehavsmåke
Svartehavsmåke (Ichthyaetus melanocephalus) er en måkefugl.
Lítla Dímun
Lítla Dímun (keltisk for lille haug) er en liten øy som ligger mellom Suðuroy og Stóra Dímun på Færøyene. Den er den minste av de atten hovedøyene, mindre enn én kvadratkilometer. Kulturelt og historisk hører Lítla Dímun sammen med Stóra Dímun, men administrativt med Hvalbiar kommuna på Suðuroy. Øya kan ses fra bygdene Hvalba og Sandvík på Suðuroy, hvor øyas eiere også bor. Eierne driver sauehold på øya, som er kjent for sitt fruktbare gress og dertil gode sauekjøtt. Den sørlige tredjedelen av øya er klipper, mens resten stiger opp til den flate toppen. Høyeste punkt på øya er Rávan 414 moh. Øya er kun bebodd av sauer og sjøfugler. Det er vanskelig å gå i land, det er bare mulig i meget godt vær. 3 hytter er oppført av saueierne.
Staffan Widstrand
Widstrand ble den første svenske som ble valgt inn i International League of Conservation Photographers - ILCP.
Eksterne lenker
Staffan Widstrand
Slittungene
Slittungene var en norsk opprørsflokk, stiftet 1217 i Marker av presten Benedikt, kalt Bene skinnkniv (d. 1222), som utga seg for å være sønn av Magnus Erlingsson. Mennene som fulgte Bene, var fattigfolk med dårlige klær. Dette var ifølge Sturla Tordsson, forfatteren av Håkon Håkonssons saga, grunnen til at flokken ble kalt slittunger.
National Trust for Scotlands eiendommer
National Trust for Scotlands eiendommer er over 120 eiendommer i Skottland, omfattende historiske bygninger og steder, hager og natureiendommer, som eies av National Trust for Scotland. Organisasjonen arbeider for å bevare Skottlands kulturelle og naturmessige arv.
Slittungene
Slittungene ble slått på Gunnarsbø ved Tønsberg våren 1218 av baglerne, ledet av lendmannen Arnbjørn Jonsson, men lederen Bene kom seg unna. Like etter kom slittungene til Oslo, og ranet byen og gjorde hærverk. Siden dro de til Halland i Danmark (nå en del av Sverige) og herjet der. I 1219 ble slittungene slått av baglerne og birkebeinerne i fellesskap. Bene ble drept av birkebeinerne ved Øyeren i 1222.
Liste over byer på Madagaskar
Dette er en liste over byer på Madagaskar.
Slittungene
Navnet slittunger kan muligens stamme fra gårdsnavnet Slitu i Eidsberg.
Liste over byer på Madagaskar
Det uten sammenligning største byområde i Madagaskar er Antananarivo. Området har 1 638 291 innbyggere (1. januar 2005). Dermed bor omkring ti prosent av landets befolkning i hovedstadsregionen.
I tabellen er byer med mer enn 30 000 innbyggere tatt med. Antallet ved folketellingene 1. juni 1975 og 1. august 1993 samt et beregnet folketall 1. januar 2005 er oppgitt. Folketallet omfatter byen uten forsteder. Tabellen er sortert etter folketall i 2005.
Geoffrey A. Landis
Geoffrey A Landis (født 18. mai 1955 i Detroit) er en amerikansk astronom og science fiction-forfatter.
Landis er doktor i fysikk og var blant annet medlem av teamet som hadde ansvaret for roveren Mars Pathfinders oppdrag.
Som forfatter har han vunnet både Nebulaprisen og Hugoprisen.
Joanne Gobure
Joanne Ekamdeiya Gobure (født 26. april 1982 i Denigomodu) er en naurisk poet. Hun er søskenbarnet til den nauriske tennisspilleren Chris Gobure.
Gobure ble født i Denigomodu, men vokste opp i Uaboe. Hun besøker ofte skolene i Nibok, Aiwo og Yaren. Hun jobber nå i Nauru College i Aiwo.
Dinara
Dinara strekker seg fra fjellovergangen Derala (965 m) i nordvest til Privijapasset (1 230 m), som ligger 20 km mot sørøst, der Kamešnica-fjellet begynner. Dinara er opp til 10 km bredt og 100 km langt, og de høyeste toppene er Troglav (1 913 m) og Dinara (1 831 m). Toppen kalt Dinara, eller Sinjal, er formet som et menneskehode av stein, og er den høyeste fjelltoppen i Kroatia.
Selv om Dinara ikke ligger langt fra Adriaterhavet minner klimaet lite om Middelhavet. Dinara markerer grensen til et område med et mye kaldere, alpint klima. Selve fjellene er ikke bebodd, men det står små skur her og der som hovedsakelig blir brukt av gjetere fra de nærliggende dalene, som for eksempel Cetina renner gjennom.
De mest fascinerende fjellformasjonene ligger på sørvestsiden. Her ligger det et seks kilometer langt massiv, som er opp til 1 700 meter høyt, og er lett synlig i landskapet for reisende på veiene i dalen nedenfor. Fjellklatrere foretrekker derimot toppen Ošljak (1 706 m).
Dinara har en endemisk gnagerart, en markmus kalt Dinarski miš («Dinarisk mus»), Dolomys bogdanovi longipedis fra slekten Dinaromys, som er en utrydningstruet dyreart.
Det latinske navnet på fjellet er Adrian oros, mens det nåværende navnet kommer fra en eldgammel illyrisk stamme som bodde på østsiden av fjellet.
VIK Västerås HK
VIK Västerås Hockey Klubb tidigre Västerås IK Ungdom og VIK Hockey HC, er en svensk ishockeyklubb i Västerås,  Sverige. var i elitserien mellom 1988-2000.
Historik
Stiftet: Västerås Sports Club ble dannet i 1913, og deretter hatt mange ulike grener av deres virksomhet. Fotball, sykling, friidrett er blant de idretter de praktiserte. Klubben hadde også et fotballag som var den eneste is-sport at den løp frem til 1939 da hockey seksjonen ble dannet.
Klubben gikk imidlertid konkurs etter at serien ble avsluttet i 2000, hvoretter senior virksomheten ble flyttet til Västerås IK Youth (VIK Västerås HK) og kvinner og ungdom hockey flyttet til VIK Västerås Hockey Club Youth å hoppe over en divisjon, og dermed ha en kortere vei tilbake til eliten.
Redskap
Et redskap er et hjelpemiddel man benytter for å utføre et arbeid, gjerne et mekanisk arbeid. Lenge trodde man at evnen til å bruke redskap skilte mennesker fra dyr. I senere tid har man funnet primater, særlig sjimpanser, og fugler som ravn kan ta i bruk enkle ting som redskap. Mange antropologer mener at en fri tommel til å holde redskaper med og intelligens til å bruke dem har sørget for menneskeslektens utvikling.
Redskaper gir mennesket ferdigheter det ellers ikke ville hatt, som styrke til å slå en spiker inn i en vegg eller til å lage en egg skarp nok til å skjære i tre. På grunn av dette kan redskaper også benyttes som farlige våpen. Ordet redskap er i slekt med det norrøne ordet reiðskapr, som betyr kamputstyr.
Douglas Bennett
Douglas Bennett (født 13. september 1918, død 28. juni 2008) var en canadisk padler som deltok i de olympiske leker 1948 i London.
Bennett vant en olympisk sølvmedalje i padling under Sommer-OL 1948 i London. Han kom på andreplass i C-1 1000 meter bak Josef Holeček fra Tsjekkoslovakia og på tredjeplass kom franske Robert Boutigny.
Neue Sachlichkeit
Den nye sakligheten eller ny saklighet, på tysk Neue Sachlichkeit, er betegnelsen på en modernistisk stilretning innen maleri, litteratur, fotografi, filmkunst, arkitektur og musikk som var særlig fremherskende i Tyskland på 1920-tallet. Neue Sachlihkeit opphørte etter 1933 da den tyske Weimarrepublikken ble etterfulgt av nazistene.
Begrepet Neue Sachlichkeit ble skapt av den tyske kunstkritikeren Gustav Friedrich Hartlaub i 1923 for å beskrive bildestilen hos Max Beckmann, Otto Dix og George Grosz. Deres formuttrykk ble sett på som en reaksjon mot den tradisjonelle ekspresjonismen og delvis impresjonismen. Blant de norske malere som i 1920-årene var opptatt av retningen, kan nevnes Leon Aurdal, Otto Sverdrup, Henrik Finne, Rolf Rude og Ridley Borchgrevink. Neue Sachlichkeit ville blant annet knytte malerkunsten til virkeligheten ved en skarp observasjon av gjenstandene, en tydelig tegnemåte og streng komposisjon. Neue Sachlichkeit krevde også politisk engasjement, og motivene var ofte karikerte og satiriske. I andre kunstarter, for eksempel innen dramatikken, ble det tatt i bruk dokumentarmateriale.
Retningen ble ansett som Entartete Kunst av de tyske nazistene.
Julián Marías Aguilera
Liv og virke
Marías ble født i byen Valladolid, men flyttet til Madrid i en alder av fem år. Han fortsatte med å studere filosofi ved universitetet i Madrid, derfra ble han uteksaminert i 1936. Få måneder etter eksamen brøt den spanske borgerkrigen ut. I denne konflikten støttet Aguilera republikanerne, selv om hans faktiske bidrag var begrenset til propaganda.
Etter borgerkrigens slutt i 1939 returnerte Marías til videre utdannelse. I 1941, da han var i tyveårene, ga han ut sin første bok, Historia de la filosofía (norsk: Filosofiens historie). Aguilera var elev av den spanske filosofen José Ortega y Gasset. Marías' doktoravhandling ble forkastet av universitetet og den ble overlevert til politiet, på grunn av hans inkludering av flere kritiske meninger om diktatoren Francisco Franco og hans regime. Som en konsekvens av sine skrifter ble Aguilera i en kort periode fengslet, og da han endelig ble løslatt, ble han utestengt fra videre skriving. Men hans tidligere litterære verker solgte fremdeles mye, og straffen skadet ikke hans levebrød.
Etter andre verdenskrig underviste Aguilera ved en rekke læresteder i USA, deriblant ved Harvard University, Yale University, Wellesley College og University of California, Los Angeles. I 1964 ble Aguilera valgt inn som medlem av Real Academia Española.
Æresbevisning
I 1996 ble Aguilera tildelt utmerkelsen Fyrsten av Asturias' pris for kommunikasjon og humaniora.
National Trust for Scotland
National Trust for Scotland (skotsk-gælisk: Urras Nàiseanta na h-Alba) er en skotsk organisasjon som arbeider for å bevare «steder av historisk interesse eller naturlig skjønnhet» (NTS), generelt kulturarven i Skottland. Den tilsvarer National Trust i de andre delen av Storbritannia. Det er den største medlemsorganisasjonen i Skottland og beskriver seg selv som «bevaringsorganisasjonen som beskytter og fremmer Skottlands naturlige og kulturelle arv for nåværende og fremtidige generasjoner å nyte». Medlemskap i organisasjonen gir fri adgang til alle eiendommer. Besøkende som er i Skottland på kortvarige besøk kan kjøpe såkalte Discovery Tickets, «oppdagelsebillett», som gir fri adgang i en avgrenset periode. NTS har en avtale med National Trust i resten av Storbritannia, slik at medlemmene også får gjensidig fri adgang til hverandres eiendommer.
Historie
NTS ble etablert som en stiftelse (trust) i 1934 og hadde (fra 2010) 450 ansatte, over 310 000 medlemmer og 1,5 millioner registrerte besøkende på sine eiendommer. Stiftelsens beskytter er kong Charles III; administrerende direktør er Philip Long, OBE, og styreleder er sir Mark Jones. Det er en registrert veldedighetsorganisasjon under skotsk lov.
Opprinnelig eide veldedigheten eiendommer i stedet for villmarksområder. Da NTS tok på seg forvaltningen av landlige eiendommer var det kontroverser angående spørsmål som plassering av besøkssentre: Imidlertid har NTS siden fjernet noen påtrengende fasiliteter, for eksempel det opprinnelige besøkssenteret ved Glen Coe i 2002, og førte stedene tilbake til dens opprinnelige naturtilstanden.
I august 2010, en rapport kalt Fit For Purpose av den skotske politikeren George Reid, bestilt av NTS, siterte mangler som ble korrigert gjennom organisatoriske omstruktureringer som stort sett ble fullført ved slutten av regnskapsåret 2011/12. Stabiliseringen av økonomien til NTS tillot den å foreta sitt første oppkjøp på syv år da den kjøpte Alloa Tower i Clackmannanshire i 2015.
Finansiering
For året som ble avsluttet 28. februar 2015, var den totale inntekten £47 millioner for NTS, ned fra £49 millioner i 2013–14. De største inntektskildene var medlemskapsabonnement (£12,5 millioner), kommersielle aktiviteter (£11,1 millioner) og investeringsinntekter (£7,6 millioner). Samme år var de totale utgiftene £49 millioner, hvorav størstedelen ble brukt på eiendomsdrift og bevaringsutgifter. Som en del av sin nåværende femårsstrategi jobber stiftelsen med å generere ytterligere inntekter og forbedre effektiviteten med driften med sikte på å eliminere driftsunderskuddet innen utgangen av regnskapsåret 2016/17. Den eier omkring 760 km² fordelt på over 120 eiendommer. Disse omfatter festninger og slott, forhistoriske hustufter, historiske bygninger og steder, hager og naturområder. De fleste av eiendommene er åpne for publikum året rundt, men mange av bygningene er kun åpne for besøk mellom påske og oktober.
Mest besøkte områder
I år 2014–15 ønsket NTS 2 480 000 besøkende velkommen til eiendommene sine, en økning på 93 000 fra forrige års totalt 2 387 000.[10] De 10 mest besøkte eiendommene er:
Radio Televizioni Shqiptar
Radio Televizioni Shqiptar (RTSH) (norsk oversettelse: Albansk radio og fjernsyn) er Albanias statlige allmennkringkaster, etablert i 1938 med hovedkontor i Tirana. Selskapet driver to riksdekkende tv-kanaler og flere nisjekanaler. I tillegg har RTSH fire radiokanaler som benytter navnet Radio Tirana. En av dem er en internasjonal kanal som sender programmer på albansk og syv andre språk på mellombølge, kortbølge og digitalt. Den internasjonale kanalen har benyttet et tema fra sangen «Keputa një gjethe dafina» som kjenningsmelodi. RTSH er finansiert ved reklame, en reklameavgift og et årlig bidrag fra den albanske regjeringen.
RTSH under Folkerepublikken Albania
Til tross for landets beskjedne størrelse og isolasjonistiske politikk, var Radio Tirana en relativt stor kringkaster under den kalde krigen. Blant språkene Radio Tirana sendte på, var svensk.
I perioden der Albania inngikk en allianse med Kina i 1960- og 1970-årene, måtte Radio Tirana balansere på en fin linje mellom det å være anti-vestlig og anti-østlig. Radiostasjonen var derfor politisk sett nær politikken til Kina. Bruddet med Kina førte ikke til store endringer, og programmene hadde fortsatt en klar marxist-leninistisk tone.
Politiske programmer dominerte i 1970-årene og inkluderte programmer som Marxismen-leninismen – en evig ung og vitenskapelig doktrine og Sosialismen og ungdommen. Programmet Leafing through the Marxist-Leninist press siterte fra aviser som var allierte med Arbeidets parti.
De siste månedene før regimet falt, ble de politiske programmene kuttet ned og delvis tatt av luften, mens en sluttet helt med å spille Internasjonalen ved sendestart.
Etter kommunismen
Etter 1993 har RTSH også sendt fjernsyn via satellitt beregnet for albanskspråklige i Kosovo, Serbia, Nord-Makedonia, Montenegro og Hellas, foruten øvrige Europa. RTSH ble medlem av EBU i 1999.
Geisingberg
Geisingberg er en høyde som ligger mellom byene Altenberg og Geising i Erzgebirge i Sachsen, Tyskland. Geisingberg består av basalt, og skiller seg geologisk fra gneisene omkring. På grunn av den næringsrike basalten har Geisingberg et rikt planteliv. Her finner en bl.a. marianøkleblom og revebjelle.
Fra tidlig på 1800-tallet fantes det en paviljong på toppen som blei brukt av saksiske konger på jakt, særlig av kong Anton. Seinere i århundret kom det opp ei hytte på toppen, mens dagens utsiktstårn (Louisenturm) er fra 1891. I 1906 blei det bygd et steinhus like ved, som fortsatt tar imot gjester i sommersesongen.
På 1900-tallet blei det åpna et steinbrudd for uttak av basalt i vestlia av Geisingberg. Etter sterke protester fra lokale verneforeninger blei dette seinere avvikla. Til omkring midten av forrige århundre fantes det anlegg for skisport i vestlia, bl.a. den kjente Sachsenabfahrt og en hoppbakke som også er blitt brukt til internasjonale konkurranser.
På nord- og vestsida av berget går Müglitztalbanen, som med en stigning på opp mot 1:27 er en av de bratteste jernbanestrekningene som fortsatt er i drift i Tyskland.
Det går stier til toppen både fra Altenberg, Geising og Bärenstein.
De aller beste fra Tre Små Kinesere
De aller beste fra Tre Små Kinesere er en samleplate med Tre Små Kinesere fra 2002.
Mamma Mia! (musikal)
Bakgrunn
Norske Lisa Stokke spilte karakteren Sophie i den opprinnelige oppsetningen på West End i London, som hadde premiere 6. april 1999. Björn Ulvaeus og Benny Andersson, som komponerte originalmusikken i ABBA, var involverte i utviklingen av musikalen fra begynnelsen. Anni-Frid Lyngstad var involvert på den økonomiske siden og møtte ofte opp da musikalen hadde premiere i nye land. Agnetha Fältskog har ikke vært direkte involvert, men møtte opp ved den svenske premieren 12. februar 2005 på Cirkus i Stockholm, og ved siste forestilling der 7. januar 2007.
Mamma Mia! er bygd opp rundt 24 av ABBAs mest kjente sanger, blant andre «Super Trouper», «Dancing Queen», «Knowing Me, Knowing You», «Thank You for the Music», «Money Money Money», «The Winner Takes It All», «Voulez Vous», «I Have a Dream» og «SOS», og har blitt sett av millioner i et stort antall oppsetninger verden over. Fra premieren i 1999 til 2007 hadde musikalen bruttoinntekter på 1,6 milliarder amerikanske dollar.
I oktober 2006 hadde musikalen blitt fremført på åtte forskjellige språk: engelsk, tysk, japansk, nederlandsk, koreansk, spansk, svensk og russisk, med oppsetninger i Australia, Irland, Sverige, Nederland, Finland, Belgia, Østerrike, Danmark, Frankrike, England, Spania, New Zealand, Tyskland, Hongkong, Israel, Singapore, Sør-Korea, Portugal, Tsjekkia, Ungarn, Estland, Slovakia, Latvia og Qatar.
Idé og bakgrunn
Gruppen ABBA opplevde allerede i sin tid stor interesse for musikken fra artister og musikere som ville spille inn sangene, særlig i klassiske arrangementer. I Frankrike kom radarparet Alain Boublil og Claude-Michel Schönberg (sammen skulle de bli kjent for Les Misérables) på ideen å gjøre en musikal basert på de melodiøse sangene til Björn Ulvaeus og Benny Andersson.
I 1983 produserte de forestillingen Abbacadabra, hvor handlingen var hentet fra klassiske eventyr. ABBAs melodier fikk nye, franske tekster, og Anni-Frid Lyngstad fra nyoppløste ABBA viste interesse for forestillingen. Blant annet spilte hun inn en singel, «Belle», i duett med Daniel Balavoine. Da forestillingen ble oversatt til engelsk, bidro Ulvaeus og Andersson med en ny sang til forestillingen, «I Am The Seeker», og Lyngstad spilte inn «Belle» i engelsk versjon i duett med B. A. Robertson med tittelen «Time». Forestillingen gikk for fulle hus, men kun i åtte uker, med stjerner som Elaine Paige og Finollah Hughes i større roller.
Et par år senere var Ulvaeus og Andersson engasjert i musikalen Chess i London, og det var her kontakten med teaterprodusenten Judy Cramer begynte. Cramer hadde en idé om at ABBAs katalog av sanger kunne fungere i en handling, og tok kontakt med Ulvaeus og Andersson med forslag om å lage en jukeboks-musikal. Først nærmere ti år senere ble ideen bearbeidet: i 1996 startet Andersson og Ulvaeus selskapet Littlestar Services Ltd sammen med Judy Cramer og hennes medprodusent Richard East.
Komponistene satte som krav at skulle det bli noe av, måtte det ikke bli noe hyllest-show med løvtynn historie – sangene måtte fungere i handlingen. Judy Cramer kontaktet den prisbelønte skuespillforfatteren Catherine Johnson som skrev manus. Regissør Phyllida Lloyd, scenograf Mark Thompson og koreograf Anthony van Laast skapte forestillingen i nært samarbeid med Ulvaeus og Andersson.